DE PRUDEXTIA APPARENTE. 307 



ridicula, et satyra digna, affectatores istos videre ; in quot 

 formas se vertant, et quali utantur arte quasi prospectiva, 

 qua superficies appareat corpus, quod profunditatem, aut 

 dimensionem solidi habeat. Alii tarn secreti sunt, et in se 

 declarando parci, ut merces suas, nisi sub obscura luce, 

 ostendere nolint; et videri volunt, plus significare, quam 

 loqui : cumque sibi ipsis conscii sint, se de iis rebus loqui, 

 quas non bene norunt ; cupiunt nihilominus videri, se ilia 

 nosse, quae non possunt tuto loqui. Alii vultu et gestu 

 verbis suffragantur, et veluti per signa sapiunt : ut Cicero 

 ait de Pisone ; &quot; Respondes, altero ad frontem sublato, 

 altero ad mentura depresso supercilio; crudelitatem tibi 

 non placere.&quot; Alii se valere putant, si grande quiddam 

 loquantur, idque stilo peremptorio : itaque nihil morantur, 

 et pro admissis accipiunt, quae probare non possunt. Sunt, 

 qui, quicquid sub captum eorum non cadit, spernere, aut 

 parvi pendere prae se ferunt, tanquam impertinens et 

 curiosum ; sicque inscitiam suam pro judicio limato obten- 

 dunt. Alii distinctionem aliquam semper in promptu 

 habent; et plerunque hominum ingenia subtilitate per- 

 stringendo, rem praetervehuntur. De quo genere loquitur 

 Aulus Gellius ; &quot; Hominem delirum, qui verborum mi- 

 nutiis, rerum frangit pondera.&quot; Ad quod exemplum, 

 Plato in Protagora, per ironiam, introducit Prodicum ; 

 sermonem integrum contexentem ex distinctionibus, a prin- 

 cipio usque ad finem. Generaliter, istiusmodi homines, 

 in consultationibus, negativae libenter se applicant ; et 

 existimationem quondam aucupantur, ex scrupulis et 

 difficultatibus proponendis et praedicendis ; etenim cum id 

 quod proponitur, penitus rejicitur, nil ultra restat agendum; 

 sin probatur, nova indiget opera : quod prudentiae genus 

 spurium negotia prorsus perdit. Ut verbo dicamus ; nee 

 mercator aliquis obaeratus, nee decoctor rei familiaris oc- 

 cultus, tot artificiis se muniet, ad divitias simulandas ; quot 

 homines isti, vera prudentia destituti, utuntur, ad prudentiae 

 suae opinionem tuendam. Certe, homines hac prudentia 

 praediti, opinionem vulgi facile aucupari possunt ; sed ad 

 negotia gravia tractanda, nemo talium delectum faciat : 

 etenim, ad negotia promovenda, satius proculdubio fuerit, 

 virum eligere paulo absurdiorem, quam hujusmodi forma- 

 listam fastidiosum. 



